
	Par atzinumu bērnu nometnei



Veselības inspekcijas Sabiedrības veselības departamenta Vidzemes kontroles nodaļā (turpmāk – Inspekcija) tika saņemts un izskatīts Jaunsardzes centra (turpmāk – Nometnes organizētājs) 2026. gada 12. februāra iesniegums atzinuma saņemšanai bērnu diennakts nometnei “Staiceles un Alojas jaunsargu pavasara nometne”. Nometne norisināsies Staiceles pamatskolā, Sporta ielā 4, Staicelē, Limbažu novadā (turpmāk – Objekts) no 2026. gada 7. marta līdz 2026. gada 8. martam.
Atbilstoši 2025. gada 18. marta  grozījumiem Ministru kabineta 2009. gada 1. septembra noteikumos Nr. 981 “Bērnu nometņu organizēšanas un darbības kārtība” (turpmāk – Noteikumi Nr. 981) - ja nometnes norises vietā vai objektā, kur paredzēta nometnes norises vieta, gada laikā ir veiktas pārbaudes saskaņā ar attiecīgās jomas normatīvajiem aktiem, Inspekcijas atzinums par nometnes darbības uzsākšanu nav nepieciešams.
Informējam, ka Inspekcija 2025. gada 14. novembrī Objektā veica plānveida kontroli. Novērtēšanas rezultātā 2025. gada 20. novembrī tika sagatavots kontroles akts Nr. 00476625. 
Nometnes darbības laikā nodrošināt Noteikumu Nr. 981 noteiktās prasības. Vienlaikus Inspekcija atgādina, ja vasarā peldsezonas laikā, nometnes darbības vietā ir paredzēta nometnes dalībnieku peldēšanās, Nometnes organizētājs ir atbildīgs par peldūdens pārbaudi un tā atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: www.vi.gov.lv.

